O‘ZBEKISTON RESPUBLIKASI VAZIRLAR MAHKAMASINING «O‘ZBEKISTON RESPUBLIKASINING ROSSIYa FYeDYeRASIYaSIDAGI ELChIXONASINI TAShKIL ETISh TO‘G‘RISIDA» 1992 YIL 22 IYuLDAGI 339-SON QARORIGA O‘ZGARTIRIShLAR KIRITISh HAQIDA

O‘zbekiston Respublikasining Rossiya Fedyeratsiyasidagi Elchixonasi apparati tuzilmasini takomillashtirish va ish samaradorligini oshirish maqsadida Vazirlar Mahkamasi qaror qiladi:
 1. Elchixonaning shtat jadvali va xarajatlari smetasi 1, 2-ilovalarga muvofiq tasdiqlansin.
 2. O‘zbekiston Respublikasi Moliya vazirligi mablag‘ bilan ta’minlashni Elchixonaning tasdiqlangan xarajatlari smetasiga muvofiq amalga oshirsin.
 Elchixona shtatdagi xodimlar soni o‘zgarishi munosabati bilan bo‘shab qolgan asbob-uskunalar va jihozlarni zaruriyat bo‘lganda sotsin.
 Elchixona asbob-uskunalari va jihozlarini sotishdan tushgan mablag‘lar, budjetdan ajratish nazarda tutilgan mablag‘lar tegishli ravishda qisqartirilgan holda, Elchixona sarf-xarajatlarini mablag‘ bilan ta’minlashda foydalanilishi ma’lumot uchun qabul qilinsin.
 3. O‘zbekiston Respublikasi Tashqi ishlar vazirligi ikki oy muddatda Elchixona xodimlari sonini tasdiqlangan shtat jadvaliga muvofiqlashtirsin.
 4. O‘zbekiston Respublikasi Vazirlar Mahkamasining «O‘zbekiston Respublikasining Rossiya Fedyeratsiyasidagi Elchixonasini tashkil etish to‘g‘risida» 1992-yil 22-iyuldagi 339-son qarorining 2, 3, 4, 5, 7-bandlari o‘z kuchini yo‘qotgan deb hisoblansin.
 5. Mazkur qarorning bajarilishini nazorat qilish Tashqi ishlar vaziri A. Komilov va Moliya vaziri J. Sayfiddinov zimmasiga yuklansin.